title: Lecera
text: Lecera (Lécera en castellano) ye un municipio d'a provincia de Zaragoza, situato en o Campo de Belchit. A suya población ye de 777 habitants (2004), en una superficie de 109,2 km².
  
  Cheografía 
  La localidat de Lecera ye situada en o semontano norte d'a sierra d'Arcos, en un plan gran que bi ha en o interfluvio Martín-Aguas.
  
  En os plans de Lecera bi ha vinyals que permiten una producción de vins d'alta graduación conoixius en a redolada.
  
  Mugas 
  Lo suyo termin municipal muga con Íxar, Albalat de l'Arcebispe, Muniesa, Moneva, Letuix, Almonecir de la Cuba y Belchit
  
  Historia 
  Bi ha un chacimiento que s'ha identificato, nomás que por o nombre, con a Lassira de Ptolomeu.
  
  En l'anyo 1431 o rei Alifonso V lo Magnanimo cedió Lecera a lo sinyor d'Íxar Chuan Ferrández d'Íxar y Centelles por compra.
  
  Toponimia 
  En o Libro del Reparo del General de 1489-1491 s'escribe Lezara. Actualment a chent viella d'a redolada de Lecera pronuncia Lecera como palabra plana y no esdruixula como en castellano.
  
  En o suyo termin bi ha intresants toponimos en aragonés u de base aragonesa como: Barranco Cascán, Balsa las clochas, Cucutas, Barranco de la Chineta, Alberizas, Fandeguero, Barranco de los Estancos de la Grallera, Barranco del Tollo, Las Varellas, Sisallosa, Hondo de la Plana, El Plano las Muelas, El bolar, Corral de Farfalla, Blanquizares y Parellón.
  
  Abundan los toponimos de formacions vechetals con sufixo -osa (que tamién se troban en l'Alto Aragón): 
  Barranco de Romerosa
  Sisallosa
  Sabinoso
  Ermita de la Rebollosa
  
  Estos toponimos sufixaus con -osa continan en termins güegals como lo de Muniesa Corral la Aliagosa.
  
  Tamién ye intresant o toponimo Escorcha bueyes un nombre de partida que ye mal castellanizau en lo mirador que bi ha como Escorcha boes, amostrando desaparición de -y- pa evitar a epentesi antihiatica (como en foeta y boalar), y lo retacule d'a diftongación debant de Yod.
  
  Demografía
  
  Administración
  
  Reparto de concellers
  
  Alcaldes
  
  Fiestas 
   Primer cabo de semana de mayo, virchen de l'Olivar, dimpués romería ta La Rebollosa.
   4 d'agosto, Santo Domingo de Guzmán.
   30 d'octubre, Santa Cenobia.
  
  Personalidatz naixidas de Lecera 
  Jesús Gracia: hoter.
  
  Referencias